ดัชนีหุ้นไทยปิดบวก13.01 จุด
ดัชนีหุ้นไทยปิดตลาดวันที่ 28 ต.ค. ที่ระดับ 973.18 จุดเพิ่มขึ้น 13.01 จุด
28 ต.ค. 2554

ดัชนีหุ้นไทยปิดตลาดวันที่ 28 ต.ค. ที่ระดับ 973.18 จุดเพิ่มขึ้น 13.01 จุด
ดัชนีหุ้นไทยปิดตลาดวันที่ 28 ต.ค. ที่ระดับ 973.18 จุดเพิ่มขึ้น 13.01 จุดหรือ 1.34%  ด้วยมูลค่าการซื้อขาย   32,622.25 ล้านบาท  ทั้งนี้ มี 3 หลักทรัพย์ที่ทำให้ตลาดหุ้นไทยวันนี้ยืนบวกได้นั่นคือ PTTEP ปิดที่ระดับ 163.00 บาท เพิ่มขึ้น 6.50 บาท ราคาหุ้นที่ปรับเพิ่มขึ้นมีผลต่อตลาด 2.6300จุด และ PTT ปิดที่ระดับ 312.00 บาท เพิ่มขึ้น 6.00 บาท ราคาที่ปรับเพิ่มขึ้นมีผลต่อตลาด 2.0886 จุด และ SCB ซึ่งปิดที่ระดับ 118.00 บาท เพิ่มขึ้น 5.00 บาท ราคาหุ้นที่ปรับเพิ่มขึ้นมีผลต่อตลาด2.0676จุด    นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุนลูกค้าบุคคล บล.ไทยพาณิชย์ กล่าวว่า ดัชนีหุ้นไทยปรับตัวเพิ่มขึ้นเพราะมีแรงซื้อคืนกลับจากนักลงทุนต่างประเทศหลังการแก้ไขปัญหาหนี้ยุโรปเริ่มมีความชัดเจนมากขึ้น ทำให้นักลงทุนมีความกล้าที่จะหันมาลงทุนในสินทรัพย์เช่นหุ้นมากขึ้น และเริ่มเห็นการไหลออกของเงินจากตลาดเงินเข้าสู่ตลาดหุ้น โดยเฉพาะการเข้ามาซื้อหุ้นในกลุ่มของพลังงานและปิโตรเคมี     อย่างไรก็ตามขณะนี้เริ่มเห็นการไหลเข้ามาของเงินต่างประเทศในหุ้นภูมิภาคมากขึ้นและเห็นสัญญาณชัดเจนว่าเงินไหลเข้าภูมิภาคแต่ในส่วนของหุ้นไทยในรอบนี้อาจจะปรับัตวเพิ่มขึ้นน้อยกว่าหุ้นภูมิภาคเพราะมีปัญห่น้ำท่วมกดดันอยู่ และประเมินว่า แนวต้านที่ 990 จุดเป็นระดับที่จะเห็นการปรับฐานของดัชนีเพราะจะมีการขายทำกำไรเกิดขึ้น